cyanic-selkie/wikianc huggingface dataset:
เครือข่ายนักศึกษาประชาชนปฏิรูปประเทศไทย
คปท. มีแกนนำ คือ นายอุทัย ยอดมณี นายกองค์การนักศึกษา มหาวิทยาลัยรามคำแหง (อศ.มร.) และนายนิติธร ล้ำเหลือ ทนายความแห่งสภาทนายความแห่งประเทศไทย ที่เคยเข้าร่วมการชุมนุมกับพันธมิตรประชาชนเพื่อประชาธิปไตย (พธม.) มาแล้วในปีพ.ศ. 2549 และ พ.ศ. 2551 โดยทั้งคู่ทำหน้าที่เป็นผู้ประสานงาน
การชุมนุมของ คปท.ปักหลักอยู่ที่แยกอุรุพงษ์ บริเวณถนนพระราม 6 ฝั่งขาเข้า โดยหลายต่อหลายครั้งได้ถูกลอบโจมตีจากระเบิดที่ถูกโยนลงมาจากบนทางพิเศษศรีรัชที่อยู่ด้านบน และถูกโรยผงหมามุ่ยเข้าใส่ ทำให้มีผู้ได้รับบาดเจ็บหลายคนจนต้องนำส่งเข้าโรงพยาบาล
จนกระทั่งถึงวันที่ 7 พฤศจิกายน ปีเดียวกัน หลังจากกลุ่มต่อต้านพระราชบัญญัตินิรโทษกรรม (พ.ร.บ.นิรโทษกรรม) ของพรรคประชาธิปัตย์ ได้เคลื่อนย้ายที่ชุมนุมจากสถานีรถไฟสามเสนมาปักหลักที่อนุสาวรีย์ประชาธิปไตย ถนนราชดำเนินแล้ว คปท.ก็ได้ย้ายสถานที่ชุมนุมมาปักหลักที่เชิงสะพานมัฆวานรังสรรค์จนถึงสะพานชมัยมรุเชษฐ์ ใกล้กับทำเนียบรัฐบาลในที่สุด และต่อมาในวันที่ 29 พฤศจิกายน ปีเดียวกัน เมื่อมีการจัดตั้ง กปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์ทรงเป็นประมุข) ขึ้นที่ศูนย์ราชการแจ้งวัฒนะ ทางแกนนำ คปท.ก็ได้เข้าร่วมเป็นคณะกรรมการเหมือนกับแกนนำกลุ่มอื่น ๆ ด้วย
บทบาทของ คปท. จะเป็นไปในลักษณะของการชุมนุมที่เป็นเชิงรุก โดยหลายต่อหลายครั้งเสี่ยงต่ออันตราย ทำให้มีผู้ได้รับบาดเจ็บหรือเสียชีวิต เช่น การปิดล้อมหน้าสนามกีฬาไทย-ญี่ปุ่น ดินแดง เพื่อไม่ให้มีการรับสมัครเลือกตั้งในวันที่ 26 ธันวาคม ปีเดียวกัน หรือการปะทะกับเจ้าหน้าที่ตำรวจที่เข้ามาขอคืนพื้นที่ ๆ เชิงสะพานผ่านฟ้าลีลาศ ในวันที่ 18 กุมภาพันธ์ พ.ศ. 2557
ประเภทของกาแฟ
บทความนี้เกี่ยวกับประเภทของกาแฟที่มีชื่อเสียง
โมคา
คำว่า มอกคาชีโน (moccaccino) เป็นคำที่ใช้ในบางภูมิภาคของยุโรปและตะวันออกกลาง หมายถึงกาแฟลาตเท กับโคคาหรือช็อกโกแลต ส่วนในอเมริกา โดยทั่วไปหมายถึงคาปูชิโนใส่ช็อกโกแลต
แฟรปปูชิโน
แฟรปปูชิโน เป็นกาแฟที่ถูกตั้งชื่อและจดทะเบียนการค้าโดยสตาร์บัคส์ เป็นกาแฟผสมเครื่องดื่มชนิดเย็นกับกาแฟขวด
กอร์ตาโด
กอร์ตาโด คือเอสเปรสโซที่ผสมนมอุ่นลงไปเล็กน้อยเพื่อลดความเป็นกรด อัตราส่วนของนมต่อกาแฟอยู่ที่ 1:1-1:2 และนมจะถูกใส่หลังเอสเปรสโซ ถึงแม้นมที่ถูกอุ่นด้วยไอน้ำจะไม่มีฟองมากนัก แต่คนชงกาแฟ (barista) หลายคนก็ทำฟองขนาดเล็ก ๆ เพื่อทำศิลปะกาแฟนม กาแฟชนิดนี้เป็นที่นิยมในสเปน โปรตุเกส และลาตินอเมริกา โดยมากแล้วพวกเขาจะดื่มกาแฟชนิดนี้ในเวลาบ่าย
มัคคียาโต
มัคคียาโต มาจากภาษาอิตาลีหมายถึง "ถูกทำสัญลักษณ์" หรือ "ถูกกรอง" มักจะหมายถึง
อัฟโฟกาโต
อัฟโฟกาโต ในภาษาอิตาลีแปลว่า "ถูกทำให้จม" คือของหวานที่ใช้กาแฟเป็นฐานการปรุง สำหรับ "แบบอย่างอัฟโฟกาโต" (Affogato style) หมายถึงการราดหน้าเครื่องดื่มหรือของหวานด้วยเอสเปรสโซ และอาจราดตามด้วยซอสน้ำตาลเคี่ยวหรือซอสช็อกโกแลต
คัฟแฟะอาเมรีคาโน
คัฟแฟะอาเมรีคาโน คือรูปแบบของกาแฟที่มาจากการเติมเอสเปรสโซลงในน้ำร้อน ทำให้มีรสเข้มเหมือนกาแฟจุ่มแต่มีรสชาติที่ต่างออกไป ความเข้มของคัฟแฟะอาเมรีคาโนมีหลายแบบ ขึ้นอยู่กับจำนวนช็อตที่ใส่ลงไป ลองแบล็ก ก็เป็นคัฟแฟะอาเมรีคาโนจำพวกหนึ่ง
แฟลตไวต์
แฟลตไวต์ (flat white) คือกาแฟที่ได้จากการเทนมที่ผ่านการอุ่นด้วยไอน้ำและมีลักษณะเป็นครีม จากก้นเหยือกลงบนเอสเปรสโซหนึ่งช็อต
แฟลตไวต์นิยมเสริฟในถ้วยเซรามิกดอกทิวลิป
รางวัลพระราชทานพระสุรัสวดี ครั้งที่ 12 ประจำปี พ.ศ. 2531
'''รางวัลพระราชทานพระสุรัสวดี ครั้งที่ 12 ประจำปี พ.ศ. 2531''' (ตุ๊กตาทอง) จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผลเมื่อวันที่ 26 พฤศจิกายน พ.ศ. 2531 ณ ห้องส่งใหญ่ สถานีโทรทัศน์สีกองทัพบกช่อง 7
ไม ไอซาวะ
ไม ไอซาวะ (相沢 舞, あいざわ まい, 21 สิงหาคม เป็น นักพากย์และนักร้องชาวญี่ปุ่น เกิดที่โตเกียว อยู่สังกัดอาโอนิโปรดักชัน  ในฐานะนักร้องอยู่สังกัดวิกเตอร์เอ็นเทอร์เทนเมนต์
ฮาฟทโฮฮาลดังก์
ระเบิดชนิดนี้มีวัตถุประสงค์ในการทำลายรถถังหรือยานพาหนะติดเกราะ วิธีใช้งานก็คือให้ทำการลอบเข้าไปใกล้เป้าหมายรถถังฝ่ายศัตรูแล้วนำฮาฟทโฮฮาลดังก์ไปติดที่รถถัง ด้วยแรงแม่เหล็กจะทำให้ยึดติดกับรถถัง จากนั้นก็ให้ดึงชนวนระเบิดตรงปลายออกและระเบิดก็จะทำงานทันทีในการทำลายรถถัง
แหล่งโบราณคดีบ้านบนเนิน
แหล่งโบราณคดีบ้านบนเนิน เป็นแหล่งโบราณคดียุคก่อนประวัติศาสตร์ ที่ตั้งอยู่ในตำบลวัดหลวง อำเภอพนัสนิคม จังหวัดชลบุรี
ประวัติ
แหล่งโบราณคดีบ้านบนเนิน มีอายุเมื่อประมาณ 2,000-3,000 ปี มาแล้วมีกลุ่มชนมาตั้งหลักแหล่งที่บริเวณบ้านบนเนิน หลักฐานที่พบคล้ายคลึงกับโคกพนมดีตอนปลาย หลังจากนั้นบ้านบนเนินถูกทิ้งไปในช่วงเวลาหนึ่ง ต่อมากลับมีกลุ่มชนเข้ามาอาศัยใหม่ ในช่วงระยะเวลาดังกล่าวนี้อาจจะร่วมสมัยกับสมัยแรกที่เมืองพระรถ ซึ่งชุมชนที่บ้านบนเนินเป็นหนึ่งในหลายชุมชนที่กระจายอยู่ทั่วไปในบริเวณลุ่มน้ำบางปะกง โดยมีเมืองพระรถเป็นศูนย์กลาง หลักฐานที่พบ หมายเหตุ - สำรวจ 2527 - ขุดค้น 2533
ที่ตั้ง
แหล่งโบราณคดีบ้านบนเนิน ที่ตั้ง ตำบลวัดหลวง อำเภอพนัสนิคม จังหวัดชลบุรี ปรากฏอยู่ในแผนที่ภูมิประเทศ ของกรมแผนที่ทหาร พิมพ์ครั้งที่ 1-RTSD ลำดับชุด L7017 ระวาง 5235 IV รุ้ง 13° 29' 30" เหนือ แวง 101° 10' 43 " ตะวันออก พิกัดกริด 47 PQQ 357926
นกเงือก
นกเงือก เป็นนกขนาดใหญ่ ที่อยู่ในวงศ์ Bucerotidae ในอันดับนกตะขาบ (Coraciiformes) (บางข้อมูลซึ่งเป็นข้อมูลเก่าจะจัดให้อยู่ในอันดับ Bucerotiformes ซึ่งเป็นอันดับเฉพาะของนกเงือกเอง แต่ปัจจุบันนับเป็นชื่อพ้อง โดยนับรวมนกเงือกดินเข้าไปด้วย ) เป็นนกที่เชื่อว่าถือกำเนิดมานานกว่า 45 ล้านปีมาแล้ว
ลักษณะ
นกเงือก เป็นนกป่าขนาดใหญ่ ที่มีจุดเด่น คือ จะงอยปากหนาที่ใหญ่และมีโหนกทางด้านบนเป็นโพรง ภายในโพรงมีเนื้อเยื่อคล้ายฟองน้ำ ส่วนใหญ่ลำตัวมีสีขาวดำหางยาว ปีกกว้างใหญ่ บินได้แข็งแรง เวลาบินจะโบกปีกช้า ๆ กินผลไม้เป็นอาหารหลัก และสัตว์เลื้อยคลานเล็ก ๆ เป็นอาหารเสริม ทำรังในโพรงไม้ ตัวเมียจะเข้าไปกกไข่ในโพรงโดยใช้โคลนและมูลปิดปากโพรงไว้ เหลือเพียงช่องพอให้ตัวผู้ยื่นส่งอาหารเข้าไปได้ เมื่อลูกนกโตพอแล้ว จึงเจาะโพรงออกมา
และจากจะงอยปากและส่วนหัวที่ใหญ่เหมือนโหนกหรือหงอนนั้น ทำให้นกเงือกถูกใช้ในเชิงสัญลักษณ์ทางวัฒนธรรมมาแต่โบราณ โดยใช้ทำเป็นเครื่องประดับของชนเผ่าต่าง ๆ
ชนิด
พบทั่วโลกมี 55 ชนิด ใน 14 สกุล (ดูในตาราง) มีการแพร่กระจายอยู่ในแถบเขตร้อน ของทวีปแอฟริกา และเอเชีย
การทำรัง
นกเงือก มีลักษณะการทำรังที่แปลกจากนกอื่น คือ เมื่อถึงฤดูกาลทำรัง นกคู่ผัวเมียจะพากันหารัง ซึ่งได้แก่ โพรงไม้ตามต้นไม้ใหญ่ เช่น ต้นยาง ที่อยู่ในที่ลับตา เมื่อตัวเมียเข้าไปอยู่ในโพรง จะทำความสะอาดแล้วเริ่มปิดปากโพรง ด้วยวัสดุต่าง ๆ เช่น ดิน เปลือกไม้ ตัวเมียจะขังตัวเองอยู่ภายในเพื่อออกไข่และเลี้ยงลูก
แสดงความสมบูรณ์ของป่า
นกเงือก เป็นดัชนีชี้วัดความอุดมสมบูรณ์ของธรรมชาติได้ประการหนึ่ง เนื่องจากจะอาศัยอยู่ในป่าหรือพื้นที่ที่มีความอุดมสมบูรณ์เท่านั้น เนื่องจากนกเงือกเป็นนกขนาดใหญ่ถึงใหญ่มาก กินทั้งผลไม้และสัตว์เป็นอาหาร อีกทั้งธรรมชาติในการหากินต้องอาศัยพื้นที่ป่าที่กว้าง และยังเป็นตัวแพร่กระจายพันธุ์พืชชนิดต่าง ๆ ในป่าได้อย่างดีอีกด้วย เนื่องจากเป็นนกที่กินผลไม้ชนิดต่าง ๆ ได้ถึง 300 ชนิด และทิ้งเมล็ดไว้ตามที่ต่าง ๆ
นกเงือกในประเทศไทย
ประเทศไทยมีนกเงือก 13 ชนิด ด้วยกัน โดยในอุทยานแห่งชาติเขาใหญ่ ซึ่งมีอาณาเขตส่วนหนึ่งอยู่ในจังหวัดนครราชสีมา มี 4 ชนิด ได้แก่ นกกก หรือ นกกะวะ หรือ นกกาฮัง นกเงือกสีน้ำตาล นกเงือกกรามช้าง หรือ นกกู่กี๋ และนกแก๊ก หรือนกแกง และเขตรักษาพันธุ์สัตว์ป่าฮาลา-บาลา พบ 9 ใน 12 ชนิดของนกเงือกที่พบในไทย ได้แก่ นกเงือกปากย่น นกเงือกชนหิน นกแก๊ก นกกก นกเงือกหัวหงอก นกเงือกปากดำ นกเงือกหัวแรด นกเงือกดำ นกเงือกกรามช้าง
รายชื่อนกเงือกและที่ชนิดนกเงือกที่พบในประเทศไทย
โดยนกเงือกทุกชนิดในประเทศ จัดเป็นสัตว์ป่าคุ้มครอง และมีการศึกษา วิจัย และอนุรักษ์นกเงือกมาตั้งแต่ปี พ.ศ. 2521 มีการจัดตั้งเป็นมูลนิธิศึกษาวิจัยนกเงือก โดยทางคณะวิทยาศาสตร์ มหาวิทยาลัยมหิดล ซึ่งได้กำหนดให้วันที่ 13 กุมภาพันธ์ ของทุกปี เป็น “วันรักนกเงือก” เพื่อเป็นการรณรงค์และสร้างความเข้าใจให้ทุกภาคส่วนตระหนักถึงการอนุรักษ์นกเงือกอย่างจริงจัง
นักวิชาการที่ศึกษาเกี่ยวกับนกเงือกโดยเฉพาะ จนได้รับฉายาว่า "มารดาแห่งนกเงือก" คือ ศาสตราจารย์เกียรติคุณ ดร.พิไล พูลสวัสดิ์
การรถไฟฟ้าขนส่งมวลชนเกาสฺยง
เส้นทาง
จำนวน 2 เส้นทาง 36 สถานี ระยะทาง 42.7 km โดยเป็นสถานีใต้ดิน 27 สถานี (มีประตูกั้นชานชาลาทุกสถานี) ยกระดับ 8 สถานี ระดับดิน 1 สถานี
คอตตอนจิน
คอตตอนจิน (cotton gin ย่อมาจาก cotton engine ) หรือ เครื่องแยกเมล็ดฝ้ายออกจากเส้นใย เป็นเครื่องจักรซึ่งสามารถแยกเส้นใยฝ้ายออกจากเมล็ดได้อย่างรวดเร็วและง่ายดาย ซึ่งหากไม่ใช้เครื่องจักรแล้ว ก็ต้องทำด้วยมือ เส้นใยถูกผ่านกรรมวิธีเป็นสินค้าฝ้าย และเมล็ดอาจถูกใช้เพื่อปลูกฝ้ายเพิ่มหรือผลิตน้ำมันเมล็ดฝ้าย หากเมล็ดได้รับความเสียหายมาก ก็จะถูกกำจัดออกไป
คอตตอนจินกลสมัยใหม่เครื่องแรกประดิษฐ์ขึ้นโดยนักประดิษฐ์ชาวอเมริกัน เอลี วิทนีย์ ใน ค.ศ. 1793 และจดสิทธิบัตรใน ค.ศ. 1794 คอตตอนจินใช้ลวดแผ่นกับตะขอลวดประกอบกันเพื่อดึงฝ้ายผ่าน ขณะที่แปรงค่อย ๆ นำปุยฝ้ายที่หลวมออกเพื่อป้องกันการติดขัด คอตตอนจินอัตโนมัติที่ใหญ่และซับซ้อนกว่ายังคงเป็นส่วนสำคัญของอุตสาหกรรมฝ้ายปัจจุบัน
วอลเลย์บอลชายในโอลิมปิกฤดูร้อน 1976
วอลเลย์บอลชายในโอลิมปิกฤดูร้อน 19876 เป็นการแข่งขันวอลเลย์บอลชาย จำนวน 10 ทีม ภายใต้การกำกับดูแลการแข่งขันโดยคณะกรรมการโอลิมปิกสากล (ไอโอซี) ร่วมกับ สหพันธ์วอลเลย์บอลนานาชาติ (เอฟไอวีบี) และนับเป็นการแข่งขันวอลเลย์บอลในโอลิมปิกฤดูร้อน ครั้งที่ 4 นับตั้งแต่ปี ค.ศ. 1964 จัดการแข่งขันระหว่างวันที่ 18 ถึง 30 กรกฎาคม 1976 โดยวอลเลย์บอลชายทีมชาติโปแลนด์ สามารถคว้าเหรียญทองไปครองได้เป็นสมัยแรก
กลุ่ม B
* อียิปต์ขอถอนตัวในระหว่างการแข่งขัน เนื่องจากการคว่ำบาตรกีฬาโอลิมปิกของทวีปแอฟริกา จึงทำให้เป็นโมฆะ
ปริภัณฑ์ วัชรานนท์
ปริภัณฑ์ วัชรานนท์ (ชื่อเล่น โต๊ะ) เกิดเมื่อวันที่ 24 พฤษภาคม พ.ศ. 2503 ที่ตำบลหาดใหญ่ อำเภอหาดใหญ่ จังหวัดสงขลา เป็นนักพากย์ภาพยนตร์จีน ที่เป็นที่รู้จักคนหนึ่งของเมืองไทย ในนามทีมพากย์พันธมิตร จะเป็นผู้ให้เสียงพากย์ โจว ซิงฉือ, เจ็ต ลี และ เฉินหลง ต่อจากทีมพากย์อินทรี เป็นผู้ก่อตั้งทีมพากย์พันธมิตร และเป็นหัวหน้าทีม  เขาเริ่มงานพากย์จากการพากย์หนังกลางแปลง สถานที่แรกที่เขาเริ่มพากย์ คือ อ่าวลึกเหนือ จังหวัดกระบี่ โดยภาพยนตร์เรื่องแรกที่เขาพากย์คือ ภาพยนตร์อินเดียเรื่อง สายน้ำวิปโยค และต่อมาก็ได้พากย์หนังในโรงภาพยนตร์ ต่อมา เขาก็มาเริ่มพากย์ให้กับทางช่อง 3ในปี พ.ศ. 2523 และหลังจากที่ได้พากย์หนังให้กับช่อง 3 ได้ 10 ปีจึงออกมาตั้งทีมพากย์ของตนเอง ชื่อว่า ทีมพากย์พันธมิตร ปัจจุบันมีสมาชิกหลักคือ อรนุช ลาดพันนา, เกรียงศักดิ์ เหรียญทอง, เพ็ญนีติ์ ศศิธนาโสภณ, สุภาพ ไชยวิสุทธิกุล, อรรคพล วิมลพัชร, ประพัฒน์ สินธพวรกุล โดยเขาหาสมาชิกจากการทาบทามให้เข้ามาช่วยพากย์ จนกระทั่งได้เข้ามาพากย์กันเป็นทีมโดยสมบูรณ์ ส่วนใหญ่เขามักจะได้พากย์เป็นตัวพระเอกทุกเรื่องของทีม โดยมีเสียงหล่อเป็นเอกลักษณ์ เป็นเจ้าของเสียงตอนขึ้นชื่อเรื่องของหนังในแต่ละเรื่อง "ให้เสียงภาษาไทยโดย พันธมิตร"
หนังจีนชุดกำลังภายใน ช่อง 3
ตอนทำงานอยู่ช่อง 3
พากย์ในนามทีมพากย์พันธมิตร
ภาพยนตร์ต่างประเทศ
สิงหาสับ (1974) พากย์เป็น แฟรงก์กลิน เคิร์ก ( วิลเลี่ยม เวล
ไม่ได้พากย์ในนามทีมพากย์พันธมิตรเฉพาะภาค2และ3
ฮันส์-อุลริช รูเดิล
ฮันส์-อุลริช รูเดิล (Hans-Ulrich Rudel) เป็นนักบินเยอรมันในการโจมตีทางภาคพื้นดินในช่วงสงครามโลกครั้งที่สอง หลังสงคราม เขาเป็นนักเคลื่อนไหวนีโอ-นาซีที่โด่งดังที่สุดในลาตินอเมริกาและเยอรมนีตะวันตก
ในช่วงสงคราม รูเดิลได้มีชื่อเสียงด้วยการทำลายรถถังจำนวน 519 คัน พอๆกับจำนวนเรือ เขาได้อ้างว่า ได้รับชัยชนะทางอากาศ 9 ครั้งและทำลายยานพาหนะ 800 คันจากทุกประเภท เขาได้บินในภารกิจโจมตีทางภาคพื้นดินจำนวน 2,530 ครั้งโดยเฉพาะแนวรบด้านตะวันออกโดยปกติจะบินด้วยเครื่องบินทิ้งระเบิดรุ่นยุงเคิร์ส ยู 87"ชตูคา"และภารกิจ 430 ครั้งสำหรับเครื่องบินรบขับไล่ รูเดิลเป็นผู้ที่ได้รับการยกย่องมากที่สุดสำหรับนักบินชาวเยอรมันในสงครามโลกครั้งที่สอง ได้รับเหรียญกางเขนเหล็กกางเขนอัศวินประดับด้วยใบโอ๊คและดาบประดับเพชรเคลือบทองในเดือนมกราคม ค.ศ. 1945 เครื่องอิสริยาภรณ์นี้ได้ถูกสร้างขึ้นเป็นพิเศษเฉพาะสำหรับเขา รูเดิลได้ยอมจำนนต่อกองทัพสหรัฐ เมื่อวันที่ 8 พฤษภาคม ค.ศ. 1945
ในช่วงการเลือกตั้งสหพันธรัฐในเยอรมนีตะวันตก ในปี ค.ศ. 1953 รูเดิลได้กลับมายังเยอรมนีตะวันตก ได้เป็นผู้สมัครชั้นนำของพรรคเยอรมันไรซ์ของฝ่ายขวาจัด แต่ยังไม่ได้รับเลือกให้เข้าไปนั่งในรัฐสภาบุนเดซรัท ภายหลังจากการก่อรัฐประหารอาร์เจนติน่าในปี ค.ศ. 1955 การก่อจลาจลได้นำไปสู่การสิ้นสุดของการเป็นประธานาธิบดีสมัยที่สองของเปรอง,รูเดิลได้ย้ายไปอยู่ที่ปารากวัยซึ่งได้ทำหน้าที่เป็นตัวแทนชาวต่างชาติจากบริษัทเยอรมันหลายแห่ง ในปี ค.ศ. 1977 เขาได้กลายเป็นโฆษกของสหภาพประชาชนเยอรมัน (German People's Union),เป็นพรรคการเมืองนีโอนาซีที่ก่อตั้งขึ้นโดยนักการเมืองหัวรุนแรง เจอร์ฮาร์ด เฟรย์ รูเดิลได้เสียชีวิตในเยอรมนีตะวันตกในปี ค.ศ. 1982
อ้างอิง
19161982
พระอโมฆสิทธิพุทธะ
พระอโมฆสิทธิพุทธะ เป็นพระธยานิพุทธะ 1 ใน 5 องค์ พระนามหมายถึง ผู้มีความสำเร็จอันสมบูรณ์ ประทับทางทิศเหนือของพุทธมณฑล พระกายสีเขียว เป็นตัวแทนของพลังลมแห่งจิตวิญญาณ ที่จะผลักดันมนุษย์ไปสู่ความหลุดพ้น สัญญลักษณ์คือวัชระไขว้ โดยวัชระแนวนอนหมายถึงการมีอยู่และการกระทำทางโลก วัชระแนวตั้งหมายถึงพลังบวกแห่งจิตวิญญาณ โดยรวม วัชระไขว้หมายถึงพลังแห่งชีวิต ทรงครุฑเป็นพาหนะ
ความหมาย
ชื่อของพระอโมฆสิทธิหมายถึงผู้ที่มีความสำเร็จโดยสมบูรณ์ ทรงสถิตย์อยู่ทางทิศเหนือของพุทธมณฑล และเป็นตัวแทนของดวงอาทิตย์ยามเที่ยงคืน อันเป็นสัญญลักษณ์ของกิจกรรมทางจิตวิญญาณอันลี้ลับ เป็นประธานของกรรมโคตร ในทางปัญญาเป็นภาพสะท้อนของปัญญาญาณแบบสำเร็จทุกอย่างซึ่งเป็นการผสมผสานของปัญญาญาณทุกชนิดหลังจา เสียงประจำพระองค์คือ อา มนตร์คือโอม อโมฆสิทธิ อาหูม
Nepenthes tomoriana
Nepenthes tomoriana ( ได้ชื่อตาม Tomori Bay, จากตัวอย่างแรกเริ่ม ) เป็นหม้อข้าวหม้อแกงลิงถิ่นเดียวของเกาะซูลาเวซี ในประเทศอินโดนีเซีย
ดนตรีเชมเบอร์
ดนตรีเชมเบอร์ (chamber music) หมายถึง ดนตรีจากวงดนตรีขนาดเล็กที่เหมาะสำหรับบรรเลงในห้อง เป็นดนตรีที่มีผู้บรรเลงน้อยคนตั้งแต่ 2–3 คน หรืออย่างมาก 5–9 คน เพลงที่ใช้สำหรับวงดนตรีเชมเบอร์มักจะเป็นเพลงบรรเลง (instrumental music)
วงดนตรีเชมเบอร์
นิยมใช้บรรเลงที่ห้องโถงที่ไม่ใหญ่มากนักมีชื่อเรียกตามแบบต่าง ๆ กันออกไปตามจำนวนผู้บรรเลงดังนี้ เพลงที่ใช้บรรเลงในวงนี้เป็นบทประพันธ์แบบสั้น ๆ ต้องการแสดงความโดดเด่น เทคนิคต่าง ๆ ในการบรรเลงและการประสานเสียงของเครื่องดนตรีที่บรรเลงร่วมกัน ส่วนใหญ่นิยมใช้เครื่องดนตรีประเภทเครื่องสายเป็นสำคัญ
Sphaeromyxa
Sphaeromyxa เป็นสกุลของไนดาเรียที่อยู่ในวงศ์ Sphaeromyxidae.
สปีชีส์ของสกุลนี้พบในยุโรปและอเมริกาเหนือ
สปีชีส์ในสกุล ได้แก่:
รถไฟใต้ดินคาร์กิว
รถไฟใต้ดินคาร์กิว (Ха́рківський метрополіте́н หรือ Ха́рківське метро́) หรือ รถไฟใต้ดินคาร์กัฟ (Харьковское метро) เป็นระบบรถไฟใต้ดินที่ให้บริการในเขตเมืองคาร์กิว ซึ่งเป็นเมืองใหญ่อันดับที่ 2 ของประเทศยูเครน เปิดให้บริการใน ค.ศ. 1975
ฟุตบอลผู้พิการทางสมองชิงแชมป์โลก 2019
การแข่งขันฟุตบอลผู้พิการทางสมองชิงแชมป์โลก 2019 (2019 IFCPF World Cup) นับเป็นการแข่งขันฟุตบอลของคนพิการทางสมองชิงแชมป์โลกครั้งที่ 15 ซึ่งจัดขึ้นที่ เซบิยา สเปน ระหว่างวันที่ 2 – 20 กรกฎาคม พ.ศ. 2562
การจับสลากแบ่งสาย
ทั้ง 16 ทีม ที่ผ่านเข้ารอบสุดท้าย แบ่งเป็น 4 กลุ่มกลุ่มละ 4 ทีม ได้มีการจับสลากแบ่งสายขึ้น เมื่อวันที่ 15 กุมภาพันธ์ 2562 โดยการแข่งขัน ผู้ที่ได้อันดับที่ 1 กับอันดับที่ 2 ของแต่ละกลุ่มจะเข้ารอบก่อนรองชนะเลิศ ทั้งนี้ เวเนซุเอลา ได้แจ้งขอถอนตัวจากการแข่งขัน ส่งผลให้ ญี่ปุ่น ทีมจากโซนเอเชียได้สิทธิ์เข้าร่วมแทน
กลุ่ม A
{|
กลุ่ม B
{|
กลุ่ม C
{|
กลุ่ม D
{|
เมย์แฟร์
เมย์แฟร์ (Mayfair) เป็นย่านคนร่ำรวยในเวสท์เอนด์ของลอนดอนตั้งอยู่ติดกับตะวันออกของไฮด์พาร์ค ในนครเวสต์มินสเตอร์ ระหว่างถนนออกซเฟิด, ถนนเรเจินท์, พิคะดิลลี และ พาร์คเลน เมย์แฟร์เป็นหนึ่งในย่านที่แพงที่สุดในลอนดอนและในโลก
ชื่อของย่านมาจากเทศกาลประจำปี "เทศกาลเดือนพฤษภาคม" (May Fair) ซึ่งมีขึ้นตั้งแต่ปี 1686 ถึงปี 1764 ตรงจุดที่ปัจจุบันคือตลาดเชเพิร์ด ในเวลาต่อมาเทศกาลกลายเป็นเทศกาลที่น่าขยะแขยงและเป็ตลาดล่าง (downmarket) มากจนในที่สุดกลายเป็นเหตุรำคาญ (nuisance) ต่อสาธารณชน ต่อมาตระกูลกรอสเวเนอร์ (Grosvenor) ผู้ซึ่งต่อมากลายเป็นดยุกแห่งเวสต์มินสเตอร์ จึงเข้าครอบครองพื้นที่ผ่านการสมรสและพัฒนาย่านขึ้นใหม่ภายใต้แนวทางของธอมัส บาร์โลว์ (Thomas Barlow) ซึ่งประกอบด้วยการสร้างจัตุรัสฮันนอเวอร์, จัตุรัสเบิร์คลีย์ และ จัตุรัสกรอสเวเนอร์ รายล้อมด้วยที่อยู่อาศัยระดับไฮเอนด์แลเโบสถ์เซนท์จอร์เจิสฮันนอเวอร์สแควร์
ในปัจจุบัน เมย์แฟร์เป็นย่านร่ำรวยและหรูหรา ประกอบที่อยู่อาศัยระดับไฮเอนด์, ร้านค้าและภัตตาคารหรูหรา, โรงแรมหรู ตลอดช่วงถนนพิคะดิลลี และ พาร์คเลน ความมั่งคั่งของย่านเมย์แฟร์ทำให้เมย์แฟร์เป็นจุดที่แพงที่สุดในบอร์ดเกม มอนอพอลี ของลอนดอน
ตราพระปรมาภิไธยทูกรา
ทูกราออกแบบและวาดในต้นรัชสมัยของสุลต่านโดยช่างคัดอักษรวิจิตร หรือ “nişancı” ประจำราชสำนัก ทูกราแรกสุดเป็นของ สุลต่านออร์ฮานที่ 1 (ค.ศ. 1284-1359) ผู้เป็นสุลต่านองค์ที่สองของจักรวรรดิออตโตมันและวิวัฒนาการมาจนถึงลักษณะทูกราอันงดงามของสุลต่านสุลัยมานมหาราช (ค.ศ. 1494-1596).
วงศ์ปลาสอด
เป็นปลาที่อาศัยอยู่รวมเป็นฝูง มีพฤติกรรมหากินอยู่ตามผิวน้ำ ตัวผู้กับตัวเมียมีลักษณะที่แตกต่างกันเห็นได้ชัดเจน โดยตัวผู้มีรูปร่างเล็กกว่า แต่มีสีสันและครีบต่าง ๆ ยาวกว่า ขณะที่ตัวเมียตัวโตกว่า ท้องอูมกว่า แต่ครีบและหางสั้นกุดกว่า รวมทั้งสีสันซีดกว่าในบางชนิดด้วย นอกจากนี้ลักษณะพิเศษอีกประการหนึ่งของปลาวงศ์นี้ คือ เป็นปลาที่ปฏิสนธิภายในตัว ออกลูกเป็นตัว โดยออกลูกได้ครั้งละ 2-300 ตัว
เป็นที่รู้จักกันดีในแง่ของการเป็นปลาสวยงาม มีหลายชนิดในหลายสกุล เช่น ปลาหางนกยูง (Poecilia reticulata), ปลาเซลฟิน (P. latipinna), ปลาเอนด์เลอร์ (P. wingei), ปลาสอดหางดาบ (Xiphophorus hellerii)
สำหรับในประเทศไทย ปลาในวงศ์นี้ ได้ถูกนำเข้ามาสู่ประเทศครั้งแรกในสมัยรัชกาลที่ 5 โดยเลี้ยงในอ่างบัวของผู้มีฐานะ จนถึงปัจจุบันได้กลายเป็นปลาสวยงามที่เป็นที่รู้จักกันดี ด้วยคุณสมบัติที่เลี้ยงง่าย เติบโตไว ขยายพันธุ์ง่าย และมีราคาถูก อีกทั้งยังมีประโยชน์คือสามารถกินแมลงขนาดเล็ก ๆ ทีมีวงจรชีวิตในน้ำได้ด้วย จึงใช้เป็นปลาที่จำกัดลูกน้ำยุงต่าง ๆ มีชื่อเรียกกันอีกชื่อหนึ่งว่า "ปลากินยุง" และยังนิยมเพาะเพื่อเป็นปลาเหยื่อสำหรับปลากินเนื้อขนาดใหญ่กว่าด้วย
โดยคำว่า "Poeciliidae" ที่ใช้เป็นชื่อวงศ์นั้นมาจากภาษากรีกคำว่า "ποικίλος" (poikilos) หมายถึง "มีสีสันที่แตกต่างหลากหลาย"
การจำแนก
แบ่งออกเป็น 3 วงศ์ย่อย และสกุลต่าง ๆ ได้ดังนี้
เทศกาลโคมไฟ
เทศกาลโคมไฟ คือ เทศกาลฉลองในวันที่ 15 เดือน 1 ตามปฏิทินจันทรคติ เป็นสัญลักษณ์ของวันสุดท้ายในการฉลองเทศกาลปีใหม่ของจีนตามปฏิทินทางจันทรคติ ในเทศกาลโคมไฟ เด็กๆ จะถือโคมไฟกระดาษ ออกไปวัดกันในตอนกลางคืน และพากันทายปริศนาที่อยู่บนโคมไฟ เรียกว่า ไชเติงหมี
ในสมัยโบราณ, โคมไฟจะทำเป็นรูปแบบง่ายๆ จะมีเพียงแต่ของกษัตริย์ และขุนนางเท่านั้นที่จะมีโคมไฟที่หรูหราใหญ่โต แต่ในสมัยปัจจุบัน, โคมไฟได้ถูกประดับประดาด้วยรูปแบบที่ซับซ้อนมากขึ้น. ตัวอย่างเช่น มักจะทำโคมไฟเป็นรูปสัตว์ต่างๆ โคมไฟมักจะทำเป็นสีแดงเพื่อเป็นสัญลักษณ์ของความโชคดี.
ในฮ่องกง, ยกให้วันนี้เปรียบเสมือนกับวันวาเลนไทน์ ในบางแห่งเทศกาลไหว้พระจันทร์ ก็จะถูกรู้จักกันในชื่อของเทศกาลโคมไฟเหมือนกัน เช่น Singapore และ Malaysia
ตำนานกำเนิด
มีหนึ่งตำนานบอกว่า มันคือช่วงเวลาของการบูชาเทพเจ้าไท่อี่ เป็นเทพเจ้าแห่งฟ้า เชื่อว่าเทพแห่งฟ้านี้คือผู้กุมโชคชาตะชีวิตของมนุษย์. ท่านมีมังกร16 ตัวอยู่ที่หลัง ยามที่เกิดภัยแล้ง  พายุ โรคระบาดในมนุษย์ ก็จะต้องเรียกให้ท่านช่วย นับตั้งแต่กษัตริย์จินซีฮ่องเต้ กษัตริย์องค์แรกของจีน มาจนถึงกษัตริย์ทุกพระองค์จะต้องมีการจัดเทศกาลฉลองอย่างสวยงามในทุกๆ ปี โดยที่กษัตริย์ก็จะขอให้เทพเจ้าไท่อี่ดลบรรดาลให้อากาศดี และสุขภาพร่างกายแข็งแรงจงเกิดกับตัวเขาเองและประชาชน.
กษัตริย์ฮั่น หวู่ตี้ แห่งราชวงศ์ฮั่น มีความสนใจในเทศกาลนี้มาก. ในปีคริสต์ศักราช 104 เขาได้ประกาศให้เทศกาลนี้เป็นเทศกาลที่สำคัญที่สุดเทศกาลหนึ่ง และให้มีการเฉลิมฉลองกันตลอดทั้งคืน.
ตำนานเทศกาลโคมไฟอีกอันหนึ่ง ที่เกี่ยวข้องกับลัทธิเต๋า เทียนกวน เป็นเทพแห่งลัทธิเต๋ารับผิดชอบเกี่ยวความโชคดี ท่านเกิดตรงกับวันที่ 15 ในเดือนแรกของปีจันทรคติ. กล่าวกันว่าท่านเทียนกวนชอบความบันเทิงทุกประเภท ดังนั้นผู้ที่นับถือจึงจัดเตรียมกิจกรรมความสนุกที่หลากหลายในเวลาที่ขอพรให้ตนเองโชคดี.
ตำนวนเทศกาลโคมไฟอีกอันหนึ่ง ก็จะมีที่เกี่ยวข้องกับนักรบที่ชื่อว่า Lan Moon, เขาเป็นผู้นำการก่อกบฏต่อต้านกษัตริย์เผด็จการสมัยจีนโบราณ เขาถูกฆ่าลงท่ามกลางพายุกลางเมือง และการทำกบฏสำเร็จจึงได้ใช้ชื่อเขาเป็นชื่อเทศกาลเพื่อเป็นอนุสรณ์.
ตำนานเทศกาลโคมไฟอีกอันหนึ่ง กล่าวถึงนกกระเรียนสวยงามที่บินลงมาจากสวรรค์สู่โลกมนุษย์ หลังจากที่บินลงถึงโลกมนุษย์ก็ถูกฆ่าตายโดยชาวบ้านของหมู่บ้านแห่งหนึ่ง ทำให้พระเจ้ายวู่ฮวงต้าตี้ ที่อยู่บนสวรรค์โกรธมาก เพราะท่านโปรดปรานนกกระเรียนมาก ดังนั้นท่านจึงได้วางแผนจะให้เกิดพายุไฟขึ้นในหมู่บ้านแห่งนั้นในวันที่ 15 เดือนแรกของปีจันทรคติ ลูกสาวของพระเจ้ายวู่ฮ่วงต้าตี้ทราบเข้า จึงได้ไปเตื่อนชาวบ้านที่อาศัยอยู่ในหมู่บ้านแห่งนั้น  ชาวบ้านต่างวุ่นวายโกลาหลเพราะไม่มีใครรู้ว่าจะหนีจากภัยที่กำลังใกล้เข้ามานี้ได้ยังไง อย่างไรก็ตาม ก็มีชายผู้มีปัญญาเฉลียวฉลาดจากหมู่บ้านอื่นมาแนะนำให้ทุกบ้านจงแขวนโคมไฟสีแดงรอบๆ บ้าน ก่อกองไฟบนถนน และจุดประทัดในวันที่ 14 15 และ 16 แบบนี้ก็จะทำให้หมู่บ้านนี้ปรากฏแสงไฟต่อพระเจ้ายวู่ฮวงต้าตี้ และแล้วในวันที่ 15 กองกำลังทหารก็ถูกส่งลงมาจากสวรรค์เพื่อมาทำลายล้างหมู่บ้านนี้ เหล่าทหารก็ได้เห็นว่าหมู่บ้านเต็มไปด้วยแสงไฟที่ร้อนแรง ก็เลยกลับไปรายงานพระเจ้ายวู่ฮวงต้าตี้ ทำให้ พระเจ้ายวู่ฮวงต้าตี้เกิดความพอใจ และไม่คิดจะเผาทำลายหมู่บ้านนี้อีก  จากวันนั้นเป็นต้นมา ผู้คนก็ฉลองในวันที่ 15 ในเดือนแรกของปีจันทรคติของทุกปี ด้วยการแขวนโคมไฟตามถนน และจุดประทัด ดอกไม้ฟ.
ตำนานเทศกาลโคมไฟอีกอันหนึ่ง เกี่ยวข้องกับสาวใช้ที่ชื่อ หยวนเซียว ในสมัยราชวงศ์ฮั่น Han Dynasty, ตงฟางซั่ว Dongfang Shuo คือ ขุนนางคนโปรดของกษัตริย์ฮั่นหวู่ตี้ ในฤดูหนาวปีหนึ่งเขาได้เดินไปในสวนและได้เห็นเด็กผู้หญิงคนหนึ่งกำลังร้องไห้ และกำลังจะโดดลงไปในบ่อน้ำเพื่อฆ่าตัวตาย ตงฟางจึงได้ห้ามเธอไว้และถามว่าทำไมจึงคิดฆ่าตัวตาย เธอบอกว่าเธอชื่อหยวนเซียว เป็นสาวใช้ในวัง และตั้งแต่เธอมาทำงานในวัง เธอก็ไม่มีโอกาสได้ไปเยี่ยมครอบครัวเลย ถ้าเธอไม่มีโอกาสได้แสดงความกตัญญู filial piety ต่อครอบครัว เธอก็ตายซะดีกว่า ตงฟางสัญญากับเธอว่าจะหาวิธีทำให้เธอได้กลับไปเยี่ยมครอบครัวให้ได้ ตงฟางจึงแอบออกจากวังและไปตั้งโต๊ะทำนายดวงชะตาบนถนน จากปากต่อปากทำให้ประชาชนต่างมาให้เขาทำนายกันมากมาย แต่ทุกคนก็ได้คำทำนายเดียวกันคือ จะเกิดไฟหายนะในวันที่ 15 ของเดือนแรกในปฏิทินจันทรคติ. ข่าวลือแพร่กระจายไปอย่างรวดเร็ว.
ทุกคนต่างกังวลเกี่ยวกับคำทำนายและขอให้ตงฟางช่วย ตงฟางจึงบอกว่า ในวันที่ 13 เทพเจ้าแห่งไฟจะส่งนางฟ้าชุดแดงขี่ม้าดำลงมาเผาเมือง. เมื่อประชาชนเห็นนางฟ้าจะต้องร้องขอความเมตตาจากท่าน ในวันนั้นหยวนเซียวแกล้งปลอมตัวเป็นนางฟ้าชุดแดง. เมื่อประชาชนร้องขอให้เธอช่วย เธอบอกว่าเธอได้รับคำสั่งจากเทพเจ้าแห่งไฟให้มาจับตัวกษัตริย์ไป หลังจากที่เธอจากไป ประชาชนจึงเข้าไปในวังและกล่าวทูลว่าบ้านเมืองจะถูกเผาในวันที่ 15. กษัตริย์ฮั่นหวู่ตี้ขอคำแนะนำจากตงฟางว่าควรทำอย่างไรดี ตงฟางบอกว่าเทพเจ้าแห่งไฟชอบกินทังหยวน tangyuan (sweet dumplings). หยวนเซียวควรจะทำทังหยวนในวันที่ 15 และกษัตริย์ควรจะต้องสั่งให้ทุกบ้านทำทังหยวนเพื่อบูชาแก่เทพเจ้าแห่งไฟในวันนั้นด้วย และในเวลาเดียวกันทุกบ้านควรจะต้องแขวนโคมไฟสีแดงและจุดประทัด. และท้ายสุดคือทุกคนในวัง และประชาชนภายนอกในเมืองควรจะถือโคมไฟของตนเองเดินไปตามถนนเพื่อชมการตกแต่งโคมไฟและดอกไม้ไฟ. พระเจ้ายวู่ฮวงต้าตี้ก็จะถูกหลอกจากอุบายกลลวงนี้และทุกคนก็จะรอดพ้นจากไฟไหม้.
กษัตริย์ฮั่นหวู่ตี้พอใจกับแผนการนี้. โคมไฟถูกประดับไปทั่วเมืองในคืนวันที่ 15 ประชาชนเดินไปตามถนน เสียงประทัดดังไปทั่ว มันดูราวกับว่าในเมืองถูกไฟเผา พ่อแม่ของหยวนเซียวเข้ามาในวังเพื่อดูการตกแต่งโคมไฟจึงทำให้ได้เจอกับลูกสาวอีกครั้ง. กษัตริย์ฮั่นหวู่ตี้ได้สั่งให้ประชาชนควรจะต้องทำแบบนี้ทุกๆ ปี และนับตั้งแต่นั้นมาที่หยวนเซียวได้ทำขนมทังหยวน ประชาชนก็เลยต่างพากันเรียกเทศกาลนี้ว่า เทศกาลหยวนเซียว.
ตามหาความรัก
ในวันแรก หนุ่มสาวจะออกมาเดินตามท้องถนนเพื่อหวังที่จะตามหารัก แม่สือต่างทำงานกันวุ่นวายในการจับคู่ ความสว่างของโคมไฟเป็นสัญลักษณ์แสดงถึงความโชคดีและความหวัง เมื่อเวลาผ่านไป แม้ระยะเวลาในการเฉลิมฉลองจะสั้นลงแต่เทศการนี้ก็ยังคงมีความสำคัญในประเทศจีน และยังคงเปรียบเสมือนเทศกาลแห่งความรัก Valentine's Day ในฮ่องกงอีกด้วย.
หยวนเซียว
菜饭吃ในเทศกาลโคมไฟ, ทังหยวน '湯圓' คือ ข้าวเหนียวปั้นเป็นลูกกลมๆ ข้างในใส่ไส้ถั่วแดงหวานๆ, งา หรือ ถั่วเนย ลงไป. ชาวจีนมีความเชื่อว่ารูปร่างกลมๆ ของทังหยวนและชามกลมๆ ที่บรรจุทังหยวน เป็นสัญลักษณ์ของการอยู่ร่วมกันอย่างกลมเกลียวของคนในครอบครัว และการกินทังหยวนจะเป็นการนำความสุข และ โชคดีให้กับครอบครัวในปีใหม่.
ในศตรวรรษที่ 6 และหลังจากนั้น
จนกระทั่งถึงยุคของราชวงศ์สุย Sui Dynasty ในศตวรรษที่ 6 กษัตริย์หยางตี้ Yangdi ได้เชิญทูตจากประเทศอื่นๆ มายังประเทศจีน เพื่อมาร่วมงานเลี้ยงอาหารค่ำ และชมแสงสีอันสวยงามจากการแสดงโคมไฟ.
ในช่วงเริ่มต้นของราชวงศ์ถัง Tang Dynasty ในศตวรรษที่ 7, จะมีการฉลองโคมไฟกันนานถึง 3 วัน กษัตริย์ยกเลิกเคอร์ฟิว และอนุญาตให้ประชาชนสนุกสนานกับเทศกาลโคมไฟทั้งกลางวันและกลางคืน ดังนั้นจึงไม่ยากเลยที่จะหาบทกลอนจีนที่บรรยายถึงบรรยากาศความสุขของเทศกาลนี้.
ในสมัยราชวงศ์ซ่ง Song Dynasty, จะมีการฉลองเทศกาลโคมไฟนาน 5 วัน และกิจกรรมได้เริ่มมีการแพร่กระจายไปยังเมืองใหญ่ๆ ในจีน. แก้วสีสันสวยงาม และแม้กระทั่งหยก jade ก็ได้ถูกนำมาทำเป็นโคมไฟ พร้อมด้วยภาพวาดพื้นบ้านลงบนโคมเหล่านั้น.
ในวันนี้ การแสดงโคมไฟก็ยังคงเป็นการจัดงานที่สำคัญในวันที่ 15 ในเดือนแรกของปฏิทินจันทรคติทั่วทั้งประเทศจีน. ตัวอย่างเช่น เมืองเฉิงตู Chengdu ทางตะวันตกเฉียงใต้ของมณฑลเสฉวนของจีน China's Sichuan Province, มีการแขวนโคมไฟทุกปีในสวนสาธารณะ. ในช่วงของเทศกาลโคมไฟ สวนสาธารณะนี้จะเต็มไปด้วยทะเลโคมไฟ. รูปแบบโคมไฟแบบต่างๆ เป็นที่ดึงดูดผู้มาเยี่ยมชมเป็นจำนวนมาก. โคมไฟที่เป็นจุดสนใจที่สุดคือ โคมไฟมังกรขั้วโลก. มันเป็นโคมรูปร่างมังกรทองที่ม้วนตัวขึ้นไปบนเสาสูง 38 เมตร และพ่นไฟออกจากปากของมัน. เมืองหางโจว Hangzhou และ เซี่ยงไฮ้ Shanghai มีการนำไฟฟ้าและนีออนมาทำโคมไฟโดยใช้กระดาษและไม้พื้นเมืองมาเป็นส่วนประกอบคู่กัน. กิจกรรมที่เป็นที่นิยมในเทศกาลนี้คือ การเดาปริศนาที่อยู่ในโคมไฟ (ซึ่งกลายเป็นส่วนหนึ่งของเทศกาลนี้มาตั้งแต่สมัยราชวงศ์ถัง Tang Dynasty). ซึ่งโคมไฟจะบรรจุภายในไปด้วยข้อความที่แสดงถึงความโชคดี ความกลมเกลียวในครอบครัว การเก็บเกี่ยวที่อุดมสมบูรณ์ ความเจริญรุ่งเรือง และความรัก. เหมือนกับฟักทองแกะสลักลงในโคมไฟแจ๊คในเทศกาลฮาโลวีนของโลกตะวันตก, ส่วนพ่อแม่ชาวเอเซียบางทีจะสอนเด็กๆ ให้แกะสลักลงตรงกลางที่กลวงของหัวไช้เท้า Oriental radish /mooli/ หัวไช้เท้าในโคมไฟไช้เท้า daikon into a Cai-Tou-Lantern ในเทศกาล.
รายชื่อโรงเรียนในจังหวัดอ่างทอง
สำนักงานเขตพื้นที่การศึกษามัธยมศึกษาอ่างทอง สิงห์บุรี
จังหวัดอ่างทองอยู่ในเขตพื้นที่การศึกษามัธยมศึกษาอ่างทอง สิงห์บุรี ร่วมกับจังหวัดสิงห์บุรี และมีโรงเรียนในสังกัดจำนวน 14 โรงเรียน โดยแบ่งเป็น 2 สหวิทยาเขตได้แก่
สำนักงานเขตพื้นที่การศึกษาประถมศึกษาอ่างทอง
สำนักงานเขตพื้นที่การศึกษาประถมศึกษาอ่างทองมีพื้นที่ครอบคลุมทั้งจังหวัดอ่างทอง และมีโรงเรียนในสังกัดจำนวน 145 โรงเรียน
องค์กรปกครองส่วนท้องถิ่น
จังหวัดอ่างทองมีโรงเรียนสังกัดองค์กรปกครองส่วนท้องถิ่น 14 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่เทศบาลเมืองอ่างทอง (4 โรงเรียน) เทศบาลตำบล 3 แห่ง และองค์การบริหารส่วนตำบล 2 แห่ง
โรงเรียนกีฬาสังกัดมหาวิทยาลัยการกีฬาแห่งชาติ
โรงเรียนกีฬาจังหวัดอ่างทอง เป็นส่วนราชการในสังกัดมหาวิทยาลัยการกีฬาแห่งชาติ ตั้งอยู่ที่ตำบลไชยภูมิ อำเภอไชโย จัดการศึกษาในระดับมัธยมศึกษาควบคู่กับการฝึกซ้อมกีฬา
รางวัลพระราชทานพระสุรัสวดี ครั้งที่ 15 ประจำปี พ.ศ. 2534
'''รางวัลพระราชทานพระสุรัสวดี ครั้งที่ 15 ประจำปี พ.ศ. 2534''' (ตุ๊กตาทอง) จัดโดยสมาคมผู้สื่อข่าวบันเทิงแห่งประเทศไทย โดยมีการประกาศผล ณ ห้องส่งใหญ่ สถานีโทรทัศน์สีกองทัพบกช่อง 7
วัดพระศรีรัตนมหาธาตุเชลียง
วัดพระศรีรัตนมหาธาตุเชลียง เป็นโบราณสถานที่อยู่ในอุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย เป็นพระอารามหลวงชั้นเอก ชนิดราชวรวิหาร เป็นวัดที่มีความสำคัญมาแต่โบราณกาล สร้างขึ้นเมื่อประมาณพุทธศตวรรษที่ 17 - 18 โดยวัดนี้เป็นวัดสำคัญในเขตเมืองเชลียงมาแต่เดิม ปรากฏหลักฐานในศิลาจารึกหลักที่ 1 และในสมัยกรุงธนบุรี เมื่อสมเด็จพระเจ้าตากสินมหาราชเสด็จไปปราบชุมชนพระฝางเมืองสวางคบุรี แล้วได้เสด็จสมโภชพระบรมธาตุเมืองเชลียงนี้ด้วย และวัดนี้ยังเป็นที่สรงน้ำมูรธาภิเษก สำหรับพระเจ้าแผ่นดินใหม่ที่จะขึ้นเสวยราชสมบัติมาแต่ครั้งโบราณกาล
วัดพระศรีรัตนมหาธาตุ ได้ขึ้นทะเบียนโบราณสถานแห่งชาติ เมื่อ พ.ศ. 2478 ได้โอนมาขึ้นในปกครองคณะสงฆ์ เมื่อ พ.ศ. 2479 ได้รับสถาปนาเป็นพระอารามหลวง เมื่อ พ.ศ. 2501
สถานที่ตั้ง
วัดพระศรีรัตนมหาธาตุเชลียงตั้งอยู่นอกกำแพงเมืองศรีสัชนาลัย ตรงช่วงแหลมโค้งข้อศอกของแม่น้ำยม หันหน้าวัดไปทางทิศตะวันออก และตั้งอยู่นอกกำแพงด้านใต้ของเมืองศรีสัชนาลัยระยะทาง 1.9 กิโลเมตร
เส้นทางเข้าสู่วัด
จากตัวเมืองสุโขทัยไปทางทิศเหนือตามทางหลวงแผ่นดินหมายเลข 101 ประมาณ 55 กิโลเมตร ปัจจุบันนักท่องเที่ยวและผู้สนใจเข้าชมสามารถนั่งรถ บขส. มาลงได้โดยถ้ามาจากสถานีขนส่ง ที่อ.เมือง สุโขทัย ให้แจ้งว่ามาลงที่ "พระปรางค์" ซึ่งเป็นชื่อที่ชาวบ้านใช้เรียกขานวัดนี้ เมื่อลงจากรถ บขส. จะเป็นซุ้มประตูทางเข้าวัดโดยผ่านชุมชน นักท่องเที่ยวสามารถขี่จักรยานชมรอบๆ อุทยานประวัติศาสตร์ศรีสัชนาลัย โดยเช่าจักรยานได้ ณ ร้านค้าที่จุดลงจากรถ บขส.นี้และฝากกระเป๋าสัมภาระไว้ที่ร้านค้าได้ เมื่อผ่านซุ้มประตูเข้ามาจะผ่านชุมชนประมาณ 100 เมตร จะพบสะพานแขวนไม้ข้ามแม่น้ำยม เพื่อไปยังวัดพระปรางค์ซึ่งอยู่ฝั่งตรงข้าม นักท่องเที่ยวชาวไทยเสียค่าธรรมเนียมบำรุงอุทยานประวัติศาสตร์ศรีสัชนาลัยเฉพาะจุดนี้ก่อน 10 บาท และจะได้แผนที่นำชมอุทยานประวัติศาสตร์ศรีสัชนาลัยด้วย
รูล 34 (อินเทอร์เน็ตมีม)
กฎข้อที่ 34 (Rule 34) เป็นอินเทอร์เน็ตมีมที่เกี่ยวกับงานลามกในอินเทอร์เน็ต
เรื่องราว
ไม่มีใครรู้ว่า รูล 34 เกิดจากอะไร แต่มีหลักฐานว่า รูล 34 เกิดขึ้นครั้งแรกใน4chanเมื่อปี 1993 หลังจากนั้นในปี 2003 เว็บโคมิกได้ให้นิยามว่า "รูล 34: มีงานลามกแน่นอน ไม่มีข้อยกเว้น"  หลังจากนั้น รูล 34 ถูกบัญญัติในเออร์เบินดิกชันแนรีเมื่อปี 2006
ความโด่งดัง
ชาวอินเทอร์เน็ตยกรูล 34 ให้กลายเป็นมีม และสื่อลามกทางอินเทอร์เน็ต โดยรวมกับแฟนฟิกชั่น, สแลชฟิกชั่น และเฮนไต
ในขณะที่รูล 34 เริ่มเป็นกระแส ทางเดอะเดลีเทลิกราฟได้จัดให้รูล 34 เป็นอันดับ 3 จาก 10 อันดับกฎของอินเทอร์เน็ตในปี 2009
การเรียก
กฎนี้เป็นกฎธรรมดาที่เป็นกระแสในอินเทอร์เน็ต ตัวอย่างเช่น:
บางครั้งกฎข้อที่ 34 จะมีคำว่า "ไม่มีข้อยกเว้น" และเชื่อมโยงไปยังกฎข้อที่ 35 เช่น:
คัต-ตุน
KAT-TUN ศิลปินกลุ่มก่อตั้งโดย Johnny & Associates หรือ จอห์นนี่ส์ ในปี พ.ศ. 2544 โดยชื่อวงมาจากตัวอักษรแรกของนามสกุลของสมาชิกวงทั้ง 6 คน ในช่วงแรก วงตั้งขึ้นเพื่อเป็น แบ็คแดนซ์เซอร์ (backdancer) ให้กับ โดโมโตะ โคอิจิ ในรายการ Pop Jam อย่างไรก็ตาม KAT-TUN ได้รับความสนใจอย่างมาก จนเป็นวง Johnny's Jr. วงเดียวที่มีโอกาสมีคอนเสิร์ตเป็นของตัวเองในขณะที่ยังไม่ได้เดบิวต์ โดยคอนเสิร์ตครั้งแรกมีขึ้นในฤดูร้อนปี พ.ศ. 2545 จนได้เดบิวต์ (Debut) ในปี พ.ศ. 2549
ตั้งแต่ เดบิวต์เมื่อปี 2006 KAT-TUN สร้างปรากฏการณ์มากมายในวงการบันเทิงญี่ปุ่น ซิงเกิลและอัลบั้มล้วนแล้วแต่ขึ้นอันดับ 1 Oricon Chart ทั้งหมด KAT-TUN เป็นศิลปินแรกในประวัติศาสตร์ที่สามารถเปิดคอนเสิร์ตต่อเนื่องถึง 8 วันที่ โตเกียว โดม ซึ่งเป็นคอนเสิร์ตฮอลล์ที่ใหญ่ที่สุดและมีเกียรติที่สุดในญี่ปุ่น รวมจำนวนผู้ชมถึง 440,000 คน นอกจากงานเพลง พวกเขายังมีงานละครหลายเรื่อง มีรายการทีวีของตัวเอง และยังแสดงมิวสิคัลหลายเรื่องด้วย
สมาชิก
คำว่า "KAT-TUN" นอกจากจะมาจากคำว่า "การ์ตูน (Cartoon) " ในภาษาอังกฤษแล้ว ชื่อวงยังเป็นการนำเอาชื่อสกุลตัวแรกของสมาชิกแต่ละคนมาวางเรียงกัน จนได้คำว่า "KAT-TUN"
2001–2005: ก่อตั้งวงและงานก่อนเดบิวต์
ก่อน ที่จะมาเป็น KAT-TUN สมาชิกแต่ละคนมาจากยูนิตฝึกหัดแตกต่างกันภายใต้ค่าย Johnny & Associates ปี 2001 มีจูเนียร์ 8 คนที่ถูกเลือกให้มาเป็นยูนิตชั่วคราวในการเต้นสนับสนุน โดโมโตะ โคอิจิ (Kinki Kids) ในรายการเพลงทางช่อง NHK ชื่อ Pop Jam สมาชิกถูก ผลัดเปลี่ยนจนกระทั่งได้กลายมาเป็น KAT-TUN กับสมาชิก 6 คนอย่างในปัจจุบัน แม้ว่าการก่อตั้งวง เป็นเพียงการมุ่งหมายให้เป็นยูนิตเต้นแบกกิ้งชั่วคราว แต่ KAT-TUN ก็ได้รับความสนใจอย่างมากจนกลายเป็นยูนิตถาวร
ในปี 2002 เพื่อตอบสนองต่อเสียงเรียกร้องที่เข้ามามากมาย KAT-TUN จึงได้จัดคอนเสิร์ตเป็นของตัวเองเป็นครั้งแรกชื่อ โอคาคุซามะ วะ คามิซามะ - คอนเสิร์ต โกะจูโกะมัน นิน ไอ โนะ รีเควสต์ นิ โคตาเอะเตะ!! (Okyakusama wa Kamisama - Concert 55man Nin Ai no Request ni Kotaete!!) ซึ่งเกิดจากจดหมายรักรีเควสต์จากแฟนๆจำนวน 550,000 คนที่อยากดูคอนเสิร์ตคัตตุน ในปีเดียวกัน พวกเขาได้แสดงคอนเสิร์ต 11 งานในวันเดียว และนี่ได้กลายเป็นสถิติสูงสุดในญี่ปุ่นของศิลปินที่แสดงคอนเสิร์ตมากที่สุด ในวันเดียว ตั้งแต่นั้นมา KAT-TUN ก็ได้จัดคอนเสิร์ตในญี่ปุ่นแทบทุกฤดูกาล
ในปี 2003-2004 ความโด่งดังของเพิ่มขึ้นถึงระดับเทียบเท่าวงที่เดบิวต์แล้ว คือในระดับที่พวกเขาได้ถูกเชิญไปแสดงรายการ Music Station หลายต่อหลายครั้ง นอกจากนี้ยังได้ร่วมทัวร์คอนเสิร์ตกับ Tackey & Tsubasa ในทั้งประเทศและนอกประเทศด้วย ซึ่งช่วง 2 ปีนี้ KAT-TUN ได้มาเมืองไทยเพื่อร่วมคอนเสิร์ตต่างๆถึง 4 ครั้ง
ในปี 2005 KAT-TUN ได้ออก DVD คอนเสิร์ตใหญ่ครั้งแรก คือ คัตตุน ไลฟ์ ไคโซคุบัง (KAT-TUN Live Kaizokuban แปลว่า เรือโจรสลัด) ซึ่งเป็น DVD ที่มียอดขายสูงสุดอันดับ 1 ประจำปี โดยการจัดอันดับของ Oricon และในงาน 20th Japan Gold Disc Awards ดีวีดี Live Kaizokuban ก็ได้เป็นหนึ่งใน Music Video Of The Year
ในปี 2005 ความโด่งดังของ KAT-TUN ถูกเสริมด้วยงานละครที่ประสบความสำเร็จอย่างมาก Gokusen ภาค 2 ซึ่งนำแสดงโดย คาเมะนาชิ และ อาคานิชิ กลายเป็น Gokusen ภาคที่โด่งดังด้านยอดผู้ชมสูงที่สุดใน 3 ภาค โดยทำเรทติ้งตอนจบทะลุเป้าไปถึง 32.5% และยังต่อเนื่องด้วยละคร โด่งดังปลายปีอย่าง Nobuta Wo Produce ซึ่งคาเมะนาชิ แสดงนำร่วมกับ ยามะพีแห่งวงนิวส์ ละครทำเรทติ้งสวยงาม และเพลงประกอบ Seishun Amigo โดย Shuji To Akira (ชูจิ โตะ อาริกะ) ซึ่งเป็น ยูนิตพิเศษของ คาเมะนาชิ คาซึยะ และ ยามาชิตะ โทโมฮิสะ หรือยามะพีแห่งวงนิวส์ ทำยอดขายถล่มทลายแบบฉุดไม่อยู่ไปมากกว่า 1,000,000 แผ่น กลายเป็นซิงเกิลขายดีอันดับ 1 ประจำปี 2005 และยังขายดีมาถึงปี 2006 ซึ่งยังติดอันดับขายดีอันดับ 3 ของปี 2006 อีกด้วย
แม้ว่า KAT-TUN จะโด่งดังถึงขนาดวงที่ออกผลงานแล้ว แต่พวกเขาก็ไม่ได้รับอนุมัติให้เดบิวต์อย่างเป็นทางการจนกระทั่ง 5 ปีหลังจากการก่อตั้งวง สมาชิกวง นากามารุ ได้เปิดเผยในภายหลังว่า วงเริ่มเป็นกังวลมากขึ้นเรื่อยๆว่าจะไม่มีโอกาสได้ออกอัลบั้ม ดังนั้นเขา พร้อมทั้ง คาเมะนาชิ และ อาคานิชิ ได้เข้าพบประธานบริษัทเพื่อขอให้อนุมัติให้วงได้เดบิวต์ แต่ก็ได้รับแจ้งจากทางคุณจอห์นนี่ ว่า "บริษัทได้วางแผนยิ่งใหญ่สำหรับวงไว้แล้ว ให้จงมุ่งมั่นต่อไปก่อน~!"
2006: การเดบิวต์ และ "Real Face"
พวกเค้าได้ถูกประกาศเดบิวต์ อย่างเป็นทางการ เมื่อวันที่ 29 มกราคม 2006 และในวัน ที่ 22 มี.ค. KAT-TUN ได้ออกซิงเกิลเดบิวต์ "Real Face" พร้อมกับการออกอัลบั้ม Best of KAT-TUN รวมทั้ง DVD Real Face Film ทั้ง 3 ผลงานนี้ออกภายใต้สังกัดย่อยของตัวเองคือ J-One Records และวงยังได้ออกทัวร์ทั่วประเทศทันทีในทัวร์ชื่อ Live of KAT-TUN "Real Face" เพื่อซัพพอร์ตอัลบั้ม ในเวลาเพียงสัปดาห์แรก อัลบั้ม Best of KAT-TUN ซิงเกิล "Real Face" และดีวีดี Real Face Film ก็ขึ้นอันดับ 1 โอริคอนในชาร์ตทั้ง 3 ชาร์ต ด้วยยอดขาย 556,548 แผ่น, 754,234 แผ่น และ 374,202 แผ่นตามลำดับ รวมกันทั้งหมด 1,684,984 แผ่น พวกเขาได้กลายเป็นศิลปินคนที่ 2 ของญี่ปุ่นที่สามารถเหมาอันดับ 1 บนชาร์ตทั้ง 3 ในคราวเดียว (ศิลปินที่ทำได้คนแรกคือ ฮามาซากิ อายุมิ) และด้วยตัวเลขยอดขาย ขนาดนี้ ทำให้คัตตุนกลายเป็นเจ้าของสถิติยอดขาย ซิงเกิลเดบิวต์ สูงสุดในประวัติศาสตร์ (สถิตินี้เดิมเป็นของวง Arashi ด้วยยอดขายซิงเกิล Arashi จำนวน 557,000 แผ่นเมื่อปี 1999)
นอกจากนี้ ซิงเกิล "Real Face" ยังได้ครองอันดับ 1 โอริคอนติดต่อกันถึง 3 สัปดาห์ ซึ่งทำให้กลายเป็นซิงเกิลแรกในรอบ 8 ปีที่ทำแบบนี้ได้ (ก่อนนี้หน้าเป็นซิงเกิลเดบิวต์ของ KinKi Kids เพลง "Garasu no Shonen) ซิงเกิลมียอดขายไปมากกว่าล้านแผ่นภายใน 9 สัปดาห์ และทำให้ Real Face กลายเป็นซิงเกิลที่ขายดีที่สุดของปี 2006
ในเดือนมี.ค. 2006 KAT-TUN กลายเป็นวงแรกในประวัติศาสตร์ที่สามารถเปิดคอนเสิร์ตที่คอนเสิร์ตโดมที่ดัง ที่สุดของญี่ปุ่น โตเกียวโดม ตั้งแต่ก่อนเดบิวต์ พวกเขาได้แสดงคอนเสิร์ตต่อหน้าแฟนๆ 110,000 คนใน 2 วัน และประมาณ 630,000 คนตลอดทั้งทัวร์
DVD คอนเสิร์ตที่ Tokyo Dome ชื่อ Live of KAT-TUN "Real Face" ได้วางแผงในปีถัดมา (2007) โดยDVD นี้กลายเป็นผลงานต่อเนื่องชิ้นที่ 5 ของพวกเขาที่ขึ้นอันดับ 1 Oricon ด้านยอดขายดีวีดีมิวสิค และยังทำสถิติใหม่ของยอดขายสัปดาห์แรกของปีนั้น KAT-TUN ครองสถิติยอดขายอันดับหนึ่งประจำปีของ Oricon musical DVD charts เป็นครั้งที่ 3 ติดต่อกันสำหรับดีวีดีของพวกเขา
อย่างไรก็ตามวันเสาร์ที่ 14 ตุลาคม 2006 หนึ่งในสมาชิกที่ดังที่สุดของวง อาคานิชิ จิน ประกาศหยุดพักงานในฐานะวงเพื่อที่จะไปศึกษาด้านภาษาที่ประเทศสหรัฐอเมริกา โดยไม่ได้กำหนดระยะเวลาแน่นอน ทั้งนี้สร้างความตกใจและเสียใจให้แฟนคลับที่มีอยู่แทบทุกประเทศเนื่องจาก แถลงข่าวพักงานนั้นมีก่อนที่ซิงเกิล 3 จะวางขายไม่ถึงเดือน ทำให้ซิงเกิลดังกล่าวต้องเลื่อนวันวางแผงและมีการเปลี่ยนเพลงซึ่งก่อนหน้า นี้ระบุไว้ว่าจะเป็นเพลง You (ประกอบละคร Sapuri) เหตุการณ์ครั้งนี้ทำให้ KAT-TUN กลายเป็นวง 5 คนอยู่นาน 6 เดือน
ถึงตอน นี้ KAT-TUN ได้กลายเป็นวงแรกในญี่ปุ่นที่สามารถมีซิงเกิล 3 ซิงเกิลจากเดบิวต์ที่มียอดขายเกิน 500,000 แผ่นใน 1 ปี จนได้ตำแหน่งที่ 1 ที่ 5 และ ที่ 13 ในอันดับซิงเกิลขายดีประจำปีของโอริกอน
2007: Cartoon KAT-TUN II You
ภายใต้ ชื่อเดียวกับอัลบั้มที่สองของวง KAT-TUN ได้ออกทัวร์คอนเสิร์ตทั่วประเทศ Tour 2007 Cartoon KAT-TUN II You ซึ่งยังคงปราศจาก อาคานิชิ จิน เมื่อวันที่ 3 เม.ย. วันถัดมา KAT-TUN ได้เริ่มรายการวาไรตี้โชว์ของตัวเองชื่อ Cartoon KAT-TUN ซึ่งออกอากาศทุกวันพุธ เวลา 23.55-00.26 น.
อาคานิชิ เดินทางกลับสู่ญี่ปุ่นเมื่อวันที่ 19 เม.ย. และกลับไปทำงานในวันที่ 20 เม.ย. มีการจัดงานแถลงข่าว พร้อมสมาชิกคัตตุนครบวง อาคานิชิปรากฏตัวร่วมกับสมาชิกคัตตุนอื่นๆในการทัวร์ คอนเสิร์ตวันที่ 21 ที่ เซนได ในช่วงอองกอร์ และถือเป็นการกลับมาสู่ KAT-TUN อย่างเป็นทางการ
วันที่ 6 มิ.ย. KAT-TUN ออกซิงเกิลที่ 4 เพลง โยโรโคบิ โนะ อุตะ "Yorokobi no Uta" ซึ่งเป็นเพลงประกอบละครของ ทานากะ เรื่อง โตคคิว ทานากะ ซัน โกะ (Tokkyu Tanaka 3 Go) ซิงเกิลนี้ขึ้นอันดับ 1 weekly chart
วันที่ 21 มิ.ย. พวกเราออกซิงเกิลอย่างต่อเนื่องด้วยซิงเกิลที่ 5 เพลง คีฟ เดอะ เฟธ "Keep the Faith" เป็นเพลงประกอบละครของละครของ อาคานิชิ และ ทากุจิ เรื่อง ยูคัง คลับ (Yukan Club) รวมถึง DVD คอนเสิร์ตที่ Tokyo Dome ชื่อ Live of KAT-TUN "Real Face" DVD นี้กลายเป็นผลงานต่อเนื่องชิ้นที่ 5 ของพวกเขาที่ขึ้นอันดับ 1 Oricon ด้านยอดขายดีวีดีมิวสิค และยังทำสถิติยอดขายสัปดาห์แรกใหม่ของปีนั้น KAT-TUN ครองสถิติยอดขายอันดับหนึ่งประจำปีของ Oricon musical DVD charts เป็นครั้งที่ 3 ติดต่อกันสำหรับดีวีดีของพวกเขา
ณ จุดนี้ หลังจาก KinKi Kids แล้ว KAT-TUN เป็นศิลปินที่ 2 ที่สามารถมีซิงเกิลทั้งหมดจากเดบิวต์ที่มียอดขายสูงกว่า 300,000 แผ่นในสัปดาห์แรกที่วางขาย
2008: Queen of Pirates
KAT-TUN ออกซิงเกิลเพลงประกอบละครของ คาเมะนาชิ ที่สร้างจากหนังสือการ์ตูนเรื่อง อิจิ พอนโดะ โนะ ฟุคุอิน (One Pound Gospel) ชื่อเพลง LIPS เป็นซิงเกิลที่ 6 ของพวกเขาเมื่อวันที่ 6 ก.พ. ซิงเกิลก็ขึ้นอันดับ 1 โอริกอน เพลงนี้เป็น hardrock หนักที่สุดในบรรดาซิงเกิลทั้งหมดของพวกเขาเลยทีเดียว
KAT-TUN ออกซิงเกิลที่ 7 เพลง "Don't U Ever Stop" เมื่อวันที่ 14 พ.ค. และขึ้นอันดับ 1 โอริกอน วันที่ 15 พ.ค. ช่วงที่ MC โปรโมทซิงเกิล "Don't U Ever Stop" ในรายการ Music Station คาเมะนาชิได้ประกาศว่ามีการเพิ่มรอบคอนเสิร์ตที่ Tokyo Dome อีก 2 รอบ ทำให้กลายเป็นทั้งหมด 4 รอบต่อเนื่องที่ Tokyo Dome นี่เป็นการสร้างประวัติศาสตร์ใหม่ให้กับ Tokyo Dome โดย KAT-TUN กลายเป็นวงแรกในประวัติศาสตร์ที่สามารถเปิดคอนเสิร์ตที่โตเกียวโดมอย่างต่อ เนื่องได้ถึง 4 รอบตั้งแต่เปิดใช้มา ก่อนหน้านี้มีสถิติ 3 รอบต่อเนื่องที่ทำไว้โดย SMAP, X Japan และ Ayumi Hamasaki วง The Rolling Stones และ Michael Jackson ได้แสดงหลายครั้งที่โดม แต่ว่าไม่ใช่การแสดงต่อเนื่อง
วันที่ 4 มิ.ย. KAT-TUN วางแผงอัลบั้มที่ 3 ของพวกเขา KAT-TUN III: Queen of Pirates
วัน ที่ 3 ธ.ค. KAT-TUN ออกซิงเกิล "White X'mas" เป็นซิงเกิลคริสต์มาสเพลงแรกของพวกเขา ซิงเกิลมี 2 เวอร์ชัน และวางขายในช่วงคริสต์มาสเท่านั้น ซิงเกิลที่มีไม่ได้เป็น tie-in และไม่มี B-side แถมเลย ก็ยังสามารถขายได้ค่อนข้างดี โดยทำยอดขายในสัปดาห์แรกไป 250,000 แผ่น
KAT-TUN ประกาศวางแผงซิงเกิลใหม่ "One Drop" เพื่อเป็นเพลงประกอบละครของ คาเมะนาชิ Kami no Shizuku ในอีก 2 เดือนถัดมา ซึ่งก็ขึ้นอันดับ 1 เช่นเดียวกัน
2009: Break the Records: By You & For You
วัน ที่ 1 ม.ค. มีประกาศว่า คาเมะนาชิ จะแสดงละครเวที Dream Boys ต่ออีกปีในเดือน ก.ย. จำนวนทั้งสิ้น 38 รอบ ละครเวทีเรื่องนี้เปิดแสดงกันต่อเนื่องมาถึง 6 ปี นอกจากนี้ KAT-TUN ยังได้วางแผงดีวีดี KAT-TUN Live Tour 2008 Queen of Pirates ซึ่งถ่ายจากวันสุดท้ายใน 4 รอบที่โตเกียวโดม
วันที่ 11 ก.พ. KAT-TUN ออกซิงเกิล "One Drop" ซึ่งได้กลายเป็นซิงเกิลอันดับ 1 เพลงที่ 9 จากเดบิวต์ ขายไป 281,359 แผ่นในสัปดาห์แรก หนึ่งเดือนถัดมา วันที่ 11 มี.ค. KAT-TUN ออกซิงเกิล "Rescue" ซึ่งเป็นเพลงประกอบละครของ นากามารุ เรื่อง เรสคิว : โทคุเบทสึ โคโดะ คิวโจไต (Rescue: Tokubetsu Kodo Kyujotai) ซิงเกิลนี้ได้กลายเป็นซิงเกิลอันดับ 1 เพลงที่ 10 ติดต่อกันจากเดบิวต์ของคัตตุน ขายไป 322,597 แผ่นในสัปดาห์แรก ด้วยความสำเร็จนี้ ทำให้ KAT-TUN ได้มาอยู่อันดับเดียวกันกับวง News ในการเป็นอันดับ 2 ของศิลปินที่มีซิงเกิลอันดับ 1 จากเดบิวต์มากที่สุด (Kinki Kids ครองอันดับ 1 ด้วยยอด 29 เพลง)
วัน ที่ 24 พ.ค. มีรายงานว่า คุณจอห์นนี่ คิตะกาว่า ได้ส่งสถิติของคัตตุนที่แสดงคอนเสิร์ตต่อเนื่อง 8 วันที่โตเกียวโดม ให้บันทึกลง Guinness World Records ในฐานะสถิติการแสดงคอนเสิร์ตต่อเนื่องมากที่สุดในสเตเดียมที่มีความจุ มากกว่า 50000 คน
2010: การทัวร์คอนเสิร์ตต่างประเทศ และการลาออกของ อาคานิชิ จิน
วันที่ 24 มี.ค. Johnny & Associates ประกาศการทัวร์เอเชียครั้งแรกของ KAT-TUN ในแบบวง 5 คน ในขณะที่ อาคานิชิ จัดคอนเสิร์ตเดี่ยวใน Los Angeles ทำให้เขากลายเป็นจอห์นนี่คนแรกที่ได้แสดงคอนเสิร์ตเดี่ยวในสหรัฐอเมริกา KAT-TUN เริ่มทัวร์เอเชียจากต้นเดือนพ.ค.จนถึงปลายเดือนส.ค. และถึงแม้ว่าคอนเสิร์ตส่วนใหญ่จะจัดในญี่ปุ่น KAT-TUN วางแผนมีคอนเสิร์ตที่กรุงเทพฯ วันที่ 31 ก.ค., โซล 6-7 ส.ค. และ ไทเป 27-28 ส.ค. เนื่องจากว่าไม่ได้ร่วมทัวร์เอเชียและโปรโมทซิงเกิล อาคานิชิ จึงไม่ได้เข้าร่วมอัดเสียงซิงเกิลที่ 12 ของ KAT-TUN คือเพลง "Going!" ซึ่งจะวางแผงวันที่ 12 พ.ค. เนื่องด้วยความไม่สงบทางการเมืองในประเทศไทย Johnny & Associates ประกาศเมื่อวันที่ 15 พ.ค. เลื่อนคอนเสิร์ต KAT-TUN ในกรุงเทพฯ ออกไปอย่างไม่มีกำหนด
KAT-TUN วางอัลบั้มแรกในปี 2010 ชื่อ No More Pain เมื่อวันที่ 16 มิ.ย. อัลบั้มขึ้นอันดับ 1 ประจำสัปดาห์ของโอริกอน และกลายเป็นอัลบั้มอันดับ 1 ชุดที่ 5 ติดต่อกันของวง
Johnny & Associates ประกาศวันที่ 17 ก.ค. ว่าอาคานิชิ จะออกจากวงในปลายปี 2010 เพื่อเป็นศิลปินเดี่ยว ในขณะที่สมาชิกอีก 5 คนจะทำงานต่อไปในฐานะวงห้าคน วันที่ 21 ก.ค. อาคานิชิ ยืนยันผ่านเว็บไซต์มือถือทางการ Johnny's Web ว่าเขาจะออกจาก KAT-TUN เพื่อมุ่งมั่นในฐานะศิลปินเดี่ยว
KAT-TUN ยังคงสร้างผลงานต่อไปในฐานะวง 5 คน ในวันที่ 28 ส.ค. ซึ่งเป็นวันสุดท้ายของ World Big Tour 2010 KAT-TUN ได้เปิดเผยต่อสื่อมวลชนถึงแผนการทัวร์คอนเสิร์ตปี 2011 เพื่อฉลองการเดบิวต์ครบรอบ 5 ปี โดยจะทัวร์คอนเสิร์ตในนิคมอุตสาหกรรมใน 5 เมืองใหญ่ของประเทศญี่ปุ่น และเปิดคอนเสิร์ตต่างประเทศใน 5 ประเทศ ได้แก่ เกาหลี ไต้หวัน ไทย จีน และ ฮาวาย (ประเทศสหรัฐอเมริกา) คอนเสิร์ตที่ฮาวายจะทำให้พวกเขากลายเป็นศิลปินจอห์นนี่รายแรกที่ได้เปิดคอนเสิร์ตอย่างเป็นทางการที่ฮาวายด้วย
ในวันที่ 13 ตุลาคม KAT-TUN ได้ประกาศการวางแผงซิงเกิลใหม่ "Change Ur World" ซึ่งเป็นซิงเกิลที่ 13 ของวง และเป็นซิงเกิลแรกหลังจากการลาออกของอาคานิชิ จิน อย่างเป็นทางการ ซิงเกิลนี้วางแผงวันที่ 17 พฤศจิกายน
การมาเยือนประเทศไทย
คัตตุนมาเยือนประเทศไทยอย่างเป็นทางการทั้งหมดจนถึงปัจจุบันจำนวน 4 ครั้ง ตั้งแต่ก่อนเดบิวต์ โดยเป็นหนึ่งในกลุ่มศิลปินจอห์นนี่ส์จูเนียร์ ที่เป็น backing dancer ให้กับ Tackey & Tsubasa
มีนาคม 2010 คัตตุนประกาศ World Big Tour 2010 โดยวางแผนให้ประเทศไทยเป็นประเทศแรกนอกญี่ปุ่นที่คัตตุนจะมาเยือน วงมีแผนเดินทางมาโปรโมทในไทยในเดือน เม.ย. และจัดคอนเสิร์ต ณ อิมแพ็ค อารีน่า วันที่ 31 ก.ค. แต่แผนทุกอย่างถูกยกเลิกเพราะสถานการณ์ความไม่สงบทางการเมืองของไทย
สิงหาคม 2010 คัตตุนและต้นสังกัดประกาศแผนทัวร์คอนเสิร์ตปี 2011 ใน 5 ประเทศ รวมทั้ง ประเทศไทย
สถูปอัมลุกดารา
สูปอัมลุก-ดารา (Amluk-Dara stupa) เป็นแหล่งโบราณคดีในหุบเขาสวัต ประเทศปากีสถาน It ส่วนหนึ่งของอารยธรรมคันธาระในอัมลุก-ดารา เข้าใจกันว่าสร้างขึ้นในคริสต์ศตวรรษที่สาม ถูกค้นพบครั้งแรกโดยนักโบราณคดีชาวอังกฤษ-ฮังการี เซอร์ออเรล สไตน์ ในปี 1926 และต่อมามีการศึกษาแหล่งโดยดอเมนิโค ฟัจเจนา (Domenico Faccena) ในทศวรรษ 1960-70
ถึงแม้สถูปนี้จะเป็นสถูปที่สมบูรณ์ที่สุดในหุบเขาสวัต แต่ก็ไม่มีการอนุรักษ์หรือดูแลอย่างเป็นทางการ รวมถึงยังถูกทำลายจากคนที่เข้ามาเพื่อขุดหาสมบัติไปขายต่อ
ฝนกรด
ฝนกรด (acid rain) เป็นปรากฏการณ์ธรรมชาติอันเกิดเนื่องมาจากมลภาวะทางอากาศ ซึ่งส่วนใหญ่เกิดมาจากการกระบวนการผลิตไฟฟ้าและอุตสาหกรรมทั่วไปของมนุษย์ โดยฝนกรดก่อให้เกิดปัญหาต่าง ๆ ต่อสภาพแวดล้อมมากมาย
ฝนกรดเป็นผลมาจากก๊าซซัลเฟอร์ไดออกไซด์ (sulfur dioxide: SO2) และไนโตรเจนออกไซด์ (nitrogen oxide: NO) โดยก๊าซทั้งสองชนิดนี้มักจะเกิดจากการเผาผลาญเชื้อเพลิงฟอสซิล เช่น ถ่านหิน ก๊าซธรรมชาติ และน้ำมัน ก๊าซทั้งสองชนิดนี้จะทำปฏิกิริยากับน้ำ (water: H2O) และสารเคมีอื่น ๆ ในชั้นบรรยากาศเพื่อก่อให้เกิดกรดซัลฟิวริก (sulfuric acid: H2SO4), กรดไนตริก (nitric acid: HNO3) และสารมลพิษอื่น ๆ ก๊าซเหล่านี้มักจะทำปฏิกิริยากับสารเคมีจะส่งผลทำให้อากาศอบอ้าวอากาศร้อนชื้นทำให้เกิดมลพิษทางอากาศเมื่อไปโดนกับออกซิเจนอาจถูกกระแสลมพัดพาไปหลายร้อยกิโลเมตร และมักจะกลับสู่พื้นโลกโดยฝน หิมะ หมอก หรือแม้แต่ในรูปฝุ่นผงละออง
ความเสียหายอันเกิดมาจากฝนกรดได้แพร่ขยายไปทั่วอเมริกาเหนือ ยุโรป ญี่ปุ่น จีน และเอเชียตะวันออกเฉียงใต้ ฝนกรดจะละลายปุ๋ยในดิน ทำให้พืชเติบโตช้า เมื่อไหลลงแหล่งน้ำ ก็จะทำให้แหล่งน้ำนั้น ๆ ไม่เอื้ออำนวยให้สิ่งมีชีวิตอาศัยอยู่ได้ หรือแม้แต่ในเมืองเอง ฝนกรดก็ก่อให้เกิดปัญหากับสิ่งก่อสร้างต่าง ๆ หรืออาจจะจับตัวรวมกับหมอกก่อให้เกิดหมอกควันพิษ (smog) ที่ทำอันตรายกับระบบทางเดินหายใจ และอาจรุนแรงถึงชีวิตได้หากมีมากถึงระดับหนึ่ง
ผลกระทบที่มีต่อต้นไม้
นอกจากต้นไม้จะได้รับผลกระทบจากการที่สารอาหารในดินถูกชะล้างไปแล้ว ฝนกรดเหล่านี้ยังเป็นอันตรายต่อใบของพืชด้วย โดยการกัดกร่อนใบ ทำให้เกิดรูโหว่ ทำให้พืชขาดความสามารถในการผลิตอาหารจากการสังเคราะห์ด้วยแสง (photosynthesis: ความสามารถในการสร้างอาหารของพืชโดยใช้น้ำ ออกซิเจน และแสงเป็นวัตถุดิบ) นอกจากนี้แล้วเชื้อโรคต่าง ๆ อาจทำอันตรายกับพืชได้โดยเข้าผ่านทางแผลที่ใบ ทำให้ต้นไม้อ่อนแอต่อสภาวะอื่นๆ อีกมากมาย ไม่ว่าจะเป็นความร้อน ความเย็น หรือความแห้งแล้ง และสามารถทำให้ต้นไม้ยืนต้นตายจากรากขึ้นไปถึงใบ เพราะแร่ธาตุในดิน เช่น แคลเซียม ฟอสฟอรัส เป็นต้น โดนชะล้างจากฝนกรด ทำให้ต้นไม้ไม่มีแร่ธาตุจะใช้
ผลกระทบต่อแหล่งน้ำ
เมื่อฝนกรดตกลงมาและถูกดูดซึมลงสู่แหล่งน้ำต่าง ๆ จะทำให้ น้ำบริสุทธิ์ในธรรมชาติทั่วไป มักจะเป็นกรดอ่อน ๆ หรือเบสอ่อน ๆ โดยค่า pH จะอยู่ที่ประมาณ 6 – 8 อย่างไรก็ตามฝนกรดอาจทำให้ค่า pH ในแหล่งน้ำบางแหล่งลดลงต่ำกว่านั้น ก่อให้เกิดปัญหาต่อสิ่งมีชีวิตในแหล่งน้ำนั้น ๆ รวมไปถึงความสามารถในการละลายออกซิเจนในน้ำที่ลดน้อยลง เมื่อน้ำไม่สามารถละลายออกซิเจนไว้ได้ สิ่งมีชีวิตใต้น้ำก็ไม่สามารถหายใจได้ตามปกติจึงต้องล้มตายไป ก่อให้เกิดผลกระทบโดยตรงกับระบบนิเวศ โดยสิ่งมีชีวิตทั่วไปจะเริ่มล้มตายเมื่อค่า pH เริ่มลดลงต่ำกว่า 6.0 ไข่ปลาจะไม่สามารถฟักออกเป็นตัวได้เมื่อค่า pH ลดลงถึง 5.0 และเมื่อใดก็ตามที่ค่า pH ของน้ำลดลงต่ำกว่า 4.5 แหล่งน้ำนั้นจะไม่สามารถค้ำจุนสิ่งมีชีวิตใด ๆ ได้อีก
ผลกระทบต่อสุขภาพของมนุษย์
แหล่งน้ำที่เป็นกรดไม่ก่อให้เกิดปัญหากับมนุษย์เท่าไรนัก ไม่มีปัญหาอะไรถ้าเราจะว่ายน้ำในทะเลสาบที่เป็นกรด แต่อย่างไรก็ตาม ปัญหาที่สำคัญไม่ได้อยู่ที่ความเป็นกรดของน้ำ หากแต่เป็นเพราะสารพิษที่ละลายมาจากดินลงสู่แหล่งน้ำต่างหาก ในสวีเดน มีทะเลสาบมากกว่าหนึ่งหมื่นแห่งที่ได้รับผลกระทบจากฝนกรด ทำให้มีสารปรอทละลายอยู่เป็นจำนวนมาก ประชาชนบริเวณแถบนั้นได้รับการเตือนโดยทางการไม่ให้รับประทานปลาที่จับมาจากแหล่งน้ำเหล่านั้นจริง ๆ​
สำหรับในอากาศ กรดเหล่านี้อาจรวมตัวกับสารเคมีอื่น ๆ ก่อให้เกิดหมอกควันที่เป็นอันตรายต่อระบบทางเดินหายใจและทำให้หายใจได้ลำบาก โดยเฉพาะกับคนที่มีโรคหอบหืด หรือโรคทางเดินหายใจอื่น ๆ อยู่แล้ว อาการอาจกำเริบรุนแรงจนถึงแก่ชีวิตได้
ประโยชน์ของฝนกรด
เป็นที่น่าแปลกใจที่ฝนกรดกลับมีประโยชน์ให้กับสิ่งแวดล้อมในจุดนี้ สารซัลเฟตที่ละลายอยู่ในบรรยากาศสามารถที่จะสะท้อนแสงอาทิตย์ออกไปจากโลกได้ ทำให้ความร้อนของโลกนั้นเพิ่มขึ้นช้าลง นักวิทยาศาสตร์เชื่อว่ามลภาวะฝนกรดสามารถช่วยชะลอจุดโอกาสของภาวะโลกร้อนออกไปได้หลายสิบปี
พรหมามนเทียร (ปุษกร)
สิ่งปลูกสร้างหลังปัจจุบันของมนเทียรสร้างขึ้นในศตวรรษที่ 14 มีศิขระสีแดงขนาดใหญ่เป็นเอกลักษณ์ประดับด้วยภาพสลักนูนต่ำของ หงส์ ภายในครรภคฤห์ประดิษฐานจตุรพักตร์พรหม (พระพรหมสี่พักตร์) และพระแม่คายตรี ผู้ดูแลมนเทียรคือนักบวชกลุ่มสันยาสี
Trigonosporus
'Trigonosporus''' เป็นสกุลของไนดาเรียที่อยู่ในวงศ์ Myxobolidae.
สปีชีส์ในสกุล ได้แก่:
เจ้าจอมมารดาจวน ในสมเด็จพระเจ้ากรุงธนบุรี
เจ้าจอมมารดาจวน หรือ เจ้าหญิงจวน เป็นเจ้าจอมมารดาในสมเด็จพระเจ้าตากสินมหาราช และเป็นท่านผู้หญิงในเจ้าพระยานครราชสีมา (ปิ่น ณ ราชสีมา)
พระประวัติ
เจ้าจอมมารดาจวน หรือ เจ้าหญิงจวน เป็นพระธิดาในเจ้าพระยานครศรีธรรมราช (หนู) กับ หม่อมทองเหนี่ยว มีพระเชษฐภคินีและพระขนิษฐารวม 6 องค์ ได้แก่
ในปี พ.ศ. 2321 คราวที่เจ้านครเวียงจันทน์ได้ส่งกำลังมารุกรานอาณาเขตไทย สมัยพระวอพระตาหนีมาสร้างเมืองอุบลราชธานี สมเด็จพระเจ้าตากสินมหาราช ได้ทรงกรีฑาทัพไปปราบเมืองเวียงจันทน์ และทรงมอบหน้าที่สำคัญให้เจ้าพระยานครราชสีมา (ปิ่น ณ ราชสีมา) เป็นกองหน้า ซึ่งการสงครามปราบปรามเวียงจันทน์ครั้งนั้นได้รับชัยชนะ พร้อมกับได้อัญเชิญพระแก้วมรกตจากนครเวียงจันทน์มาประดิษฐานไว้ ณ กรุงธนบุรีด้วย และในการออกสงครามนั้นเอง ท่านผู้หญิงของเจ้าพระยานครราชสีมา (ปิ่น ณ ราชสีมา) ก็ได้ถึงแก่อนิจกรรมลง สมเด็จพระเจ้าตากสินมหาราช ทรงพระเมตตาและสงสารท่าน จึงพระราชทานเจ้าหญิงจวน น้องสาวของกรมบริจาภักดีศรีสุดารักษ์ พระราชธิดาเจ้าพระยานครศรีธรรมราช (หนู) ให้แก่ เจ้าพระยานครราชสีมา (ปิ่น ณ ราชสีมา) ซึ่งขณะนั้นกำลังทรงตั้งพระครรภ์
พระราชโอรส
เจ้าจอมมารดาจวน มีพระราชโอรส 1 พระองค์ คือ
ทีเอ็นเอ เทิร์นนิงพอยท์
ทีเอ็นเอ เทิร์นนิงพอยท์ (TNA Turning Point) เป็นรายการเพย์-เพอร์-วิวมวยปล้ำอาชีพของโทเทิลนอนสต็อปแอคเชินเรสต์ลิง โดยจัดขึ้นครั้งแรกเมื่อ 5 ธันวาคม ค.ศ. 2004 ที่ TNA Impact! Zone ในเมือง Orlando, Florida โดยในช่วงแรกได้จัดเป็นศึกประจำเดือนธันวาคม และต่อมาในปี ค.ศ. 2008 ได้เปลี่ยนมาเป็นเป็นศึกประจำเดือนพฤศจิกายน